Ivar Olaus Nordkild (født 14. mai 1941 i Vassdalen i Nordland) er en norsk tidligere skiskytter. Nordkild var med på Norges lag som ble verdensmestere på lagkonkurransen i 1965. Han var også med på stafettlagene som vant det uoffisielle VM i 1965 og den første offisielle stafetten i 1966, samt stafettlaget som tok sølv i 1971. Han deltok i vinter-OL for Norge i 1972 med 4.-plass på stafetten. Nordkild representerte Bjerkvik Idrettsforening.